CELEX: 32015R0768
Language: et
Date: 2015-05-11 00:00:00
Title: Nõukogu määrus (EL) 2015/768, 11. mai 2015, millega laiendatakse Euroopa Parlamendi ja nõukogu määruse (EL) nr 331/2014 (millega luuakse vahetus-, abi- ja koolitusprogramm euro kaitsmiseks võltsimise eest (programm „Perikles 2020”)) kohaldamisala euroalasse mittekuuluvatele liikmesriikidele

14.5.2015   
            
            
               ET
            
            
               Euroopa Liidu Teataja
            
            
               L 121/1
            
         NÕUKOGU MÄÄRUS (EL) 2015/768,
   11. mai 2015,
   millega laiendatakse Euroopa Parlamendi ja nõukogu määruse (EL) nr 331/2014 (millega luuakse vahetus-, abi- ja koolitusprogramm euro kaitsmiseks võltsimise eest (programm „Perikles 2020”)) kohaldamisala euroalasse mittekuuluvatele liikmesriikidele
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 352,
   võttes arvesse Euroopa Komisjoni ettepanekut,
   olles edastanud seadusandliku akti eelnõu liikmesriikide parlamentidele,
   võttes arvesse Euroopa Parlamendi nõusolekut,
   toimides seadusandliku erimenetluse kohaselt
   ning arvestades järgmist:
   
               (1)
            
            
               Euroopa Parlamendi ja nõukogu määrus (EL) nr 331/2014, (1) millega luuakse programm „Perikles 2020” ja asendatakse nõukogu otsusega 2001/923/EÜ (2) loodud programm „Perikles”, näeb ette, et liikmesriikides kohaldatakse seda vastavalt aluslepingutele. Euroopa Liidu toimimise lepingu artiklis 139 sätestatakse, et artiklis 133 osutatud euro kasutamisega seotud meetmed ei ole kohaldatavad liikmesriikidele, mille suhtes on kehtestatud erand.
            
         
               (2)
            
            
               Teabe- ja töötajate vahetus ning abi- ja koolitusmeetmed, mida programmi „Perikles 2020” alusel rakendatakse, peaksid siiski olema ühtsed kogu liidus ning seepärast tuleks võtta asjakohaseid meetmeid, et tagada euro kaitsmise sama tase liikmesriikides, mille suhtes on kehtestatud erand.
            
         
               (3)
            
            
               Määruse (EL) nr 331/2014 kohaldamisala tuleks seetõttu laiendada muudele liikmesriikidele kui nõukogu määruses (EÜ) nr 974/98 (3) määratletud osalevad liikmesriigid („euroalasse mittekuuluvad liikmesriigid”).
            
         
               (4)
            
            
               Sujuva ja katkestusteta ülemineku tagamiseks programmilt „Perikles” programmile „Perikles 2020” on asjakohane viia käesoleva määruse kestus kooskõlla nõukogu määruse (EL, Euratom) nr 1311/2013 (4) kestusega. Seetõttu tuleks käesolevat määrust kohaldada alates 1. jaanuarist 2014,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Määruse (EL) nr 331/2014 kohaldamisala laiendatakse muudele liikmesriikidele kui osalevad liikmesriigid, kes on määratletud määruse (EÜ) nr 974/98 artikli 1 punktis a.
   2.   Käesoleva artikli lõikes 1 osutatud liikmesriikide pädevaid asutusi käsitatakse rahastamiskõlblike asutustena määruse (EL) nr 331/2014 artikli 5 tähenduses.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2014.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. mai 2015
      
         
            Nõukogu nimel
         
         
            eesistuja
         
         J. DŪKLAVS
      
   
   
      (1)  Euroopa Parlamendi ja nõukogu 11. märtsi 2014. aasta määrus (EL) nr 331/2014, millega luuakse vahetus-, abi- ja koolitusprogramm euro kaitsmiseks võltsimise eest (programm „Perikles 2020”) ja tunnistatakse kehtetuks nõukogu otsused 2001/923/EÜ, 2001/924/EÜ, 2006/75/EÜ, 2006/76/EÜ, 2006/849/EÜ ja 2006/850/EÜ (ELT L 103, 5.4.2014, lk 1).
   
      (2)  Nõukogu 17. detsembri 2001. aasta otsus 2001/923/EÜ, millega luuakse vahetus-, abi- ja koolitusprogramm euro kaitsmiseks võltsimise eest (programm Perikles) (EÜT L 339, 21.12.2001, lk 50).
   
      (3)  Nõukogu 3. mai 1998. aasta määrus (EÜ) nr 974/98 euro kasutuselevõtu kohta (EÜT L 139, 11.5.1998, lk 1).
   
      (4)  Nõukogu 2. detsembri 2013. aasta määrus (EL, Euratom) nr 1311/2013, millega määratakse kindlaks mitmeaastane finantsraamistik aastateks 2014–2020 (ELT L 347, 20.12.2013, lk 884).